[{"text_idx": "#000002", "text": "Gwasanaethu eglwysi a Christnogion drwy drefnu cynadleddau a digwyddiadau sy\u2019n dysgu\u2019r Beibl ac yn hybu undod Cristnogol."}, {"text_idx": "#000003", "text": "Gwasanaethu eglwysi a Christnogion ifanc drwy redeg gwersylloedd a gweinidogaethau eraill i ieuenctid."}, {"text_idx": "#000004", "text": "Cefnogi eglwysi a Christnogion i efengylu a chenhadu gan hybu gweddi dros y gwaith."}, {"text_idx": "#000005", "text": "Darparu adnoddau a chyhoeddiadau sy\u2019n seiliedig ar y Beibl ac yn efengyl-ganolog."}, {"text_idx": "#000008", "text": "Mae MEC yn fwy argyhoeddedig nag erioed o\u2019r angen am weddi ac felly rydym yn parhau gyda\u2019n Galwad i Weddi i annog Cristnogion i ymuno a\u0302 ni i weddi\u0308o dros Gymru yn ystod wythnos gyntaf mis Mawrth."}, {"text_idx": "#000009", "text": "Gwyddom fod ein bywyd gweddi yn rhan allweddol o\u2019n disgyblaeth a\u2019n cymdeithas a\u0302 Duw ac nid oes gennym unrhyw awydd i dynnu Cristnogion o\u2019r materion hynny y maent eisoes yn gweddi\u0308o amdanynt. Ein dymuniad yn syml yw annog gweddi am fendith Duw ar ein tir ac ar bopeth a wnawn fel Mudiad, i feithrin mwy o ymdeimlad o undod, ac i\u2019n helpu i ganolbwyntio ein llygaid ar Dduw, sef ein gobaith."}, {"text_idx": "#000010", "text": "Gweddi\u0308wn y bydd yr Alwad yn anogaeth ichi yn eich cerddediad gyda Duw a hyderwn y bydd yn galondid ichi ganolbwyntio ar ein Duw mawr a gogoneddus."}, {"text_idx": "#000012", "text": "Bob dydd byddwn yn canolbwyntio ar wirionedd gwahanol am Dduw trwy ddarlleniadau o\u2019r Beibl, defosiwn byr, rhai cwestiynau ar gyfer myfyrdod a phwyntiau gweddi. Bydd y cynnwys yn cael ei bostio ar-lein isod (ar y wefan a thrwy gyfryngau cymdeithasol) a\u2019i anfon trwy e-byst (gallwch optio i mewn yma). Efallai yr hoffech chi ddefnyddio\u2019r canllaw bob dydd am wythnos (ynghyd a\u0302 channoedd o Gristnogion eraill) neu efallai yr hoffech chi ei ddefnyddio dros sawl wythnos. Mae croeso i chi ei ddefnyddio yn y ffordd y mae\u2019r Arglwydd yn eich tywys, a rhannwch ef gydag eraill yn eich eglwys hefyd."}, {"text_idx": "#000014", "text": "Nid ydym am dynnu oddi wrth gyfarfodydd gweddi Eglwys, ond mae profiad diweddar wedi dangos inni y gall dod a\u0302 Christnogion ynghyd o wahanol rannau o\u2019r wlad fod yn galonogol iawn. Rydym felly wedi trefnu dau gyfarfod gweddi ar-lein i ddod a\u0302 phobl ynghyd i weddi\u0308o ar y dyddiadau canlynol:"}, {"text_idx": "#000016", "text": "Gallwch gofrestru ar gyfer y cyfarfodydd gweddi hyn isod."}]